Egon Olsens allé (Oslo)

Egon Olsens allé er en allé fra Grønlandsleiret til hovedinngangen til Botsfengselet på Grønland i bydel Gamle Oslo.

Alleen har navn etter rollefiguren Egon Olsen i filmene om Olsenbanden, og gateskiltet ble avduket den 26. august 2017. Navneforslaget ble fremmet av Peter N. Myhre.

Ved høringen ble det også uttrykt skepsis fra enkelte parter, og et motforslag fra de innsatte i fengselet gikk ut på å bruke navnet Nymannsstien, senere endret til Nymanns allé. Dette forslaget vant imidlertid ikke frem.

Referanser

Eksterne lenker 
 Aftenposten 24. august 2017
 NRK Østlandssendingen
 Dagsavisen 25. april 2017

Veier i Oslo
Veier på Grønland (Oslo)